Tingenes internett

Tingenes internett, også kjent under det engelske begrepet internet of things (IoT), er nettverket av identifiserbare gjenstander som er utstyrt med elektronikk, programvare, sensorer, aktuatorer og nettverk som gjør gjenstandene i stand til å koble seg til hverandre og utveksle data.

Det er anslag på at 200 milliarder enheter blir koblet i nær fremtid.

Historie 
Begrepet ble først populært gjennom Auto-ID Centeret og relaterte markedsanalyseutgivelser. Uttrykket Internet of Things ble første gang anvendt av Kevin Ashton i 1999.

Bruk av RFID 
Radiofrekvensidentifikasjon (RFID) blir ofte sett som en forutsetning for tingenes internett. Hvis alle objekter og mennesker til daglig var utstyrt med radiomerker kunne de identifiseres og lageropptelles av datamaskiner. Unik identifikasjon av ting kan dog også oppnås med andre midler, som for eksempel strekkoder eller matrix-koder (for eksempel QR-kode).

Datasikkerhet 
Datasikkerheten rundt tingenes internett har blitt kritisert, blant annet grunnet utilstrekkelig sikkerhetsnivå av krypteringer og for lett nettadgang.

Komponentene blir ytterst sjeldent oppdatert for sårbarheter, hvis det i det hele tatt er mulig å få sikkerhetspatchet firmware til dem, og dette inkluderer eksempelvis utstyr som profesjonelle nettilkoblede overvåkningskameraer, DSL-modemer, hjemmeroutere, kjøleskap, toaletter, smart-TV, smarthøyttalere, bygningsautomatikk, industriautomatikk, videoopptakere. En mulig forklaring på dette er at det er lite økonomisk insentiv for å fortsette å vedlikeholde programvare til gamle produkter etter at de har blitt solgt.

Det har vært noen forslag til hvordan sikkerheten i slikt utstyr kan forbedres. Ifølge Fraunhofer-Gesellschaft er ett slikt forslag Trusted Platform Module med rett test-firmware.

Se også 
 Smarthus
 Smarttermostat

Referanser

Eksterne lenker 
 alexandra.dk: Internet of Things Initiative Citat: "...Internet of Things-initiativet er en koordineret indsats, der skal støtte udviklingen af Internet of Things i Europa i de kommende år..."
 dit.dk: Internet of Things - revolutionen kommer, unvirtual.dk, Børsen 4. April 2013, side 3 : Internet of things – morgendagens teknologiske revolution, Børsen kræver login
 10. april 2013, computerworld.dk: Internet of things: Så vildt bliver det
 itworld.com: Apropos tingenes internet sikkerhed

Internett
Informatikk og samfunn